Boliivia jalgpalliliiga

Boliivia jalgpalliliiga (ametlikult División de Fútbol Profesional või Liga de Fútbol Profesional Boliviano) on Boliivia kõrgeim jalgpalliliiga. Praegune täisprofessionaalne Boliivia jalgpalliliiga loodi 1977. aastal. Jalgpalli oli Boliivias mängitud juba alates 20. sajandi algusest, eriti La Pazis ja Oruros. 1914. aastal sai La Pazis alguse amatöörliiga, mis 1950. aastatel sai poolprofessioonlaseks. Boliivia jalgpalliliit hakkas üleriigilisi meistrivõistlusi Copa Simón Bolívari korraldama alates 1958. aastast. Liiga formaat on aja jooksul muutnud. Esimesel hooajal mängis liigas kuusteist klubi, mis olid jagatud kahte gruppi. 1980. aastate keskel vähendati liigas osalevate klubide arvu neljateistkümnele. Majanduslike probleemide tõttu olid osad klubid sunnitud liigast välja astuma ning 1991. aastaks oli klubide arv vähenenud kaheteistkümneni. Kui kuni 2002. aastani selgus ühe aasta sees ainult üks meister, siis alates 2003. ja 2004. aasta hooajast on enamasti välja selgitatud nii kevad- kui ka sügishooaja meister (Apertura ja Clausura). 2006. aastal olid 12 klubi jagatud kahte gruppi ning põhihooaja kuus parimat klubi selgitasid lõpuks omavahel meistri. Hilisematel aastatel on liiga formaat muutunud juba peaaegu iga aasta. 2018. aasta kevadhooajal olid neliteist klubi jagatud kahte gruppi ning põhihooaja kaheksa parimat selgitasid meistri väljalangemismängudes. Kevad- ja sügishooaja jooksul kõige vähem punkte teeninud klubi langeb esiliigasse. Teine kõige vähem punkte teeninud klubi läheb üleminekumängudele. Ajalooliselt oli liigas domineerinud La Pazi, Cochabamba ja Santa Cruzi klubid. Alates 1950. aastast on Boliivia meistriks tulnud 16 klubi. Pärast praeguse liiga loomist on neist meistriks tulnud kümme. Läbi aegade edukaim klubi on Club Bolívar, mis on tulnud Boliivia meistriks 29 korral. 15 korral on võitnud The Strongest ja 14 korral Jorge Wilstermann. Boliivia kõrgliiga läbi aegade suurim väravakütt on Víctor Hugo Antelo, kes lõi aastatel 1983–2000 kuue eri klubi särgis kokku 350 väravat. 2019. aastal mängivad liigas järgmised klubid: Torneo Nacional : 1958 : Jorge Wilstermann 1959 : Jorge Wilstermann Copa Simon Bolivar : 1960 : Jorge Wilstermann 1961 : Deportivo Municipal 1962 : ei toimunud 1963 : Club Aurora 1964 : The Strongest 1965 : Deportivo Municipal 1966 : Club Bolívar 1967 : Jorge Wilstermann 1968 : Club Bolívar 1969 : Universitario La Paz 1970 : Chaco Petrolero 1971 : Oriente Petrolero 1972 : Jorge Wilstermann 1973 : Jorge Wilstermann 1974 : The Strongest 1975 : Club Deportivo Guabirá 1976 : Club Bolívar Liga de Futbol Profesional : 1977 : The Strongest 1978 : Club Bolívar 1979 : Oriente Petrolero 1980 : Jorge Wilstermann 1981 : Jorge Wilstermann 1982 : Club Bolívar 1983 : Club Bolívar 1984 : Club Blooming 1985 : Club Bolívar 1986 : The Strongest La Paz 1987 : Club Bolívar 1988 : Club Bolívar 1989 : The Strongest 1990 : Oriente Petrolero 1991 : Club Bolívar 1992 : Club Bolívar 1993 : The Strongest 1994 : Club Bolívar 1995  : Club Deportivo San José 1996 : Club Bolívar 1997 : Club Bolívar 1998 : Club Blooming 1999 : Club Blooming 2000 : Jorge Wilstermann 2001 : Oriente Petrolero 2002 : Club Bolívar 2003 A : The Strongest 2003 C : The Strongest 2004 A : Club Bolívar 2004 C : Oriente Petrolero 2005 Adecuacion : Club Bolívar 2005 A : Club Blooming 2006 A : Club Bolívar 2006 C : Jorge Wilstermann 2007 A : Club Bamin Real Potosí 2007 C : Club Deportivo San José 2008 A : Universitario de Sucre 2008 C : Club Aurora 2009 A : Club Bolívar 2009 C : Club Blooming 2010 A : Jorge Wilstermann 2010 C : Oriente Petrolero 2011 Adecuacion : Club Bolívar 2011 A : The Strongest 2012 C : The Strongest 2012 A : The Strongest 2013 C : Club Bolívar 2013 A : The Strongest 2014 C : Universitario de Sucre 2014 A : Club Bolívar 2015 C : Club Bolívar 2015 A : Sport Boys Warnes 2016 C : Jorge Wilstermann 2016 A : The Strongest 2017 T : Club Bolívar 2017 C : Club Bolívar 2018 A : Jorge Wilstermann 2018 C : San José 2019 A : Club Bolívar Boliivia jalgpalliliiga soccerway.com lehel Boliivia meistrid alates 1914. aastast Suurimad väravakütid